Na temelju članka 55. Statuta Općine Čeminac ('Službeni glasnik' Općine Čeminac broj: 1/13), načelnik Općine Čeminac raspisuje

**J A V N I N A T J E** Č **A J**

**za davanje u zakup nekretnine**

1. Raspisuje se Javni natječaj za davanje u zakup, prikupljanjem pisanih ponuda u zatvorenim omotnicama, slijedeće nekretnine:

|  |  |  |  |
| --- | --- | --- | --- |
| Rbr | k.č.br. | k.o. | Početna cijena  po m2 |
| 1. | 270/3 | Grabovac | 7,5 kuna |

**2.**Navedena nekretnina daje se u zakup na određeno vrijeme na 5 godina.

**3.**Nekretnina se daje u zakup pod posebnim uvjetima koji će biti sadržani u ugovoru, i to:

**a)** uvjetima vezanim uz zapošljavanje – zakupoprimatelj je obvezan zaposliti dvije osobe, i to s područja Općine Čeminac;

**b)** uvjetima vezanim uz djelatnost – nekretnina se daje u zakup isključivo za obavljanje proizvodno-prerađivačke djelatnosti.

**4.**Pravo podnošenja pisane ponude imaju fizičke osobe –obrtnici, te pravne osobe registrirane u Republici Hrvatskoj, odnosno s registriranom podružnicom u Republici Hrvatskoj.

**5.** Neće se razmatrati ponude:

- fizičkih i pravnih osoba koje su po bilo kojoj osnovi dužnici Općine Čeminac zbog neispunjenih dospjelih obveza starijih od tri mjeseca (komunalna naknada, komunalni doprinos, zakupnina, naknada za korištenje prostora i slično), odnosno čija su dugovanja podmirena nagodbom s Općinom Čeminac, reprogramiranjem duga ili čija su dugovanja ostala nenaplaćena s osnove zastare;

- fizičkih i pravnih osoba koje su dužnici po osnovi javnih davanja o kojima službenu evidenciju vodi Ministarstvo financija – Porezna uprava;

- pravnih osoba koje nisu solventne;

- fizičkih i pravnih osoba koje nisu podnesene u roku, odnosno nisu potpune ili ne ispunjavaju uvjete iz javnog natječaja.

**6.** Ponuditelj je dužan položiti jamčevinu u iznosu početnog iznosa zakupnine u korist proračuna Općine Čeminac, **IBAN br. HR 5923400091806400000** model **HR 24**, s pozivom na broj **7706-OIB uplatitelja**.

**7.** Ponuda za sudjelovanje u javnom natječaju mora sadržavati:

- ime i prezime ponuditelja, njegovo prebivalište, OIB (za fizičke osobe), odnosno naziv društva s adresom sjedišta, OIB (za pravne osobe) i broj telefona radi kontakta;

- presliku osobne iskaznice za ponuditelja fizičku osobu – obrtnika;

- izvornik ili ovjerenu presliku izvatka iz obrtnog registra ne starijeg od 6 mjeseci od datuma izdavanja, iz kojeg mora biti vidljivo da je natjecatelj registriran za djelatnost koja je oglašena (za fizičku osobu - obrtnika);

- dokaz o statusu branitelja, ako ga natjecatelj posjeduje (za fizičku osobu – obrtnika);

- izvornik ili ovjerenu presliku izvatka iz sudskog registra ne starijeg od 6 mjeseci od datuma izdavanja, iz kojeg mora biti vidljivo da je društvo registrirano za djelatnost koja je oglašena (za pravnu osobu);

- detaljan opis djelatnosti (specifikacija) koju bi ponuditelj obavljao u okviru oglašene djelatnosti;

- ponuđeni iznos mjesečne zakupnine, veći od oglašenog u javnom natječaju;

- broj žiro računa s naznakom poslovne banke kod koje je isti otvoren, odnosno IBAN-a, za povrat jamčevine (za fizičke i za pravne osobe);

- izvornik ili ovjerenu presliku potvrde o stanju poreznog duga ponuditelja što ju je izdala nadležna porezna uprava Ministarstva financija, ne stariju od 30 dana;

- potvrdu o nepostojanju duga s osnove potraživanja Općine Čeminac, ne stariju od 6 mjeseci;

- izvornik ili ovjerenu presliku BON-a 2 ili SOL-a 2 - podaci o solventnosti ili potvrdu nadležnog tijela da nije u mogućnosti isto dostaviti, ne stariji od 6 mjeseci od datuma izdavanja (samo za pravne osobe);

- dokaz o izvršenoj uplati jamčevine.

**8.** Pisane ponude na ovaj natječaj podnose se u zatvorenoj omotnici s naznakom:

“JAVNI NATJEČAJ ZA ZAKUP NEKRETNINE– NE OTVARATI“, na adresu: OPĆINA ČEMINAC, 31325 ČEMINAC, M. Gupca 1, preporučenom pošiljkom ili u pisarnici Općine Čeminac. Rok za podnošenje ponuda je **7 dana** od objave javnog natječaja.

**9.** OpćinaČeminac zadržava pravo ne prihvatiti niti jednu ponudu.

**10.** Ponude ce biti otvorene u prostorijama zgrade Općine Čeminac, M.Gupca 1, dana 30.05.2016. godine u 12 sati.

Otvaranju ponuda mogu pristupiti ponuditelji odnosno njihovi ovlašteni predstavnici uz predočenje valjane punomoći.

**11.** Najpovoljnija ponuda je ona ponuda koja uz ispunjavanje uvjeta ovog natječaja sadrži i najviši ponuđeni iznos mjesečne zakupnine.

**12.** Ako dva ili više natjecatelja ponude isti iznos mjesečne zakupnine, a ispunjavaju uvjete ovog natječaja,Povjerenstvo za davanje u zakup poslovnoga prostora će pozvati te natjecatelje da u roku od 24 sata pisanim putem, u zatvorenoj omotnici, ponude novi iznos mjesečne zakupnine.

**13.** Odluku o izboru najpovoljnijeg natjecatelja, na prijedlog Povjerenstva za davanje u zakup poslovnog prostora, donosi načelnik Općine.

Na odluku se, radi njezina preispitivanja, može izjaviti prigovor načelniku u roku od 5 dana od dana dostave.

**14.** Najpovoljnijem natjecatelju uplaćena jamčevina uračunava se u zakupninu, a ostalim natjecateljima uplaćena jamčevina se vraća u roku 30 dana od dana konačnosti odluke o izboru najpovoljnijeg natjecatelja.

Uplaćena jamčevina se ne vraća najpovoljnijem natjecatelju ako odustane od ponude, odnosno od sklapanja ugovora o zakupu.

**15.** Ugovor o zakupu sklapa se s najpovoljnijim natjecateljem u roku od 15 dana od dana konačnosti odluke o izboru najpovoljnijeg natjecatelja. Na ponuđeni iznos mjesečne zakupnine obračunava se PDV, temeljem Zakona o porezu na dodanu vrijednost (Narodne novine 73/13, 99/13, 148/13, 153/13 i 143/14).

Pored zakupnine zakupnik je dužan plaćati i sve druge troškove u svezi s korištenjem poslovnog prostora(komunalnu naknadu,troškove električne energije, kao i svaki drugi trošak koji se odnosi na dotični poslovni prostor).

**16.** Najpovoljniji natjecatelj za poslovni prostor dužan je,prilikom sklapanja ugovora o zakupu, položiti bjanko zadužnicu u iznosu 12 mjesečnih zakupnina, kao osiguranje redovnog podmirenja zakupnine.

**17.** Ugovor o zakupu sklapa se kao ovršna isprava i potvrđuje (solemnizira) se kod javnog bilježnika na trošak zakupnika.

**18.** Poslovni prostori se predaju zakupniku u stanju utvrđenom ugovorom.

**19.**Zakupnik ne ostvaruje pravo na povrat sredstava uloženih u uređenje zakupljenog prostora.

Načelnik

dr. Zlatko Pinjuh, spec. hitne medicine

KLASA: 372-03/16-01/6

UR.BROJ: 2100/05-02-16-1

Čeminac, 20. svibnja 2016. godine